Diari Oficial de la Generalitat Valenciana


Sumari del DOGV 9984, del 15-11-2024 (2024/11350)

RESOLUCIÓ de 13 de novembre de 2024, d'ampliació del termini de les resolucions de concessió, conforme al que s'establix en la Resolució de 30 d'abril de 2024, de la Vicepresidència Segona i Conselleria de Servicis Socials, Igualtat i Vivenda, per la qual es convoquen, per a l'any 2024, subvencions per al finançament d'actuacions d'implementació i promoció dels objectius de desenrotllament sostenible de l'Agenda 2030, en l'àmbit local.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9984

Data del DOGV
:   15-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11647

CVE
:   RRVJ-D-4449-76721

Data del document
:   13-11-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * desenvolupament sostenible

En data 4 de maig de 2023 es va publicar en el *Diari Oficial de la Generalitat Valenciana*  l’Orde 1/2023, de 28 d’abril, de la Conselleria de Participació, Transparència, Cooperació i Qualitat Democràtica, per la qual s’aproven les bases reguladores de concessió de subvencions destinades a la realització d’accions d’implementació i promoció dels objectius de desenrotllament sostenible de l’Agenda 2030 a la Comunitat Valenciana, d’ara en avant Orde 1/2023.

En data 8 de maig de 2024, es va publicar en el *Diari Oficial de la Generalitat Valenciana*  la Resolució de 30 d’abril de 2024, de la Vicepresidència Segona i Conselleria de Servicis Socials, Igualtat i Vivenda, per la qual es convoquen, per a l’any 2024, subvencions per al finançament d’actuacions d’implementació i promoció dels objectius de desenrotllament sostenible de l’Agenda 2030 en l’àmbit local.

L’apartat 3 de la base dècima de l’Orde 1/2023, establix que «el termini màxim per a tramitar, resoldre i notificar les resolucions de concessió serà de sis mesos a comptar de la data de publicació de la convocatòria corresponent. Transcorregut este termini sense que s’haja notificat una resolució expressa, les entitats interessades podran considerar desestimades les seues sol·licituds per silenci administratiu. Tot això, sense perjuí que subsistisca l’obligació legal de l’Administració de resoldre expressament sobre la petició formulada».

El termini per a dictar i publicar la resolució de concessió o denegació de les subvencions, sobre la base del que s’establix en el punt 2 del resolc catorzé de l’esmentada Resolució de 30 de maig de 2024, serà de sis mesos.

S’han habilitat els mitjans necessaris per a complir este termini, però, atesa la complexitat tècnica del procés de comprovació de dades requerides i de la realització de la valoració de tots els expedients, és necessari ampliar el termini màxim de duració del procediment i, en conseqüència, de la seua resolució i publicació, de conformitat amb l’article 23 de la Llei 39/2015, d’1 d’octubre, del procediment administratiu comú de les administracions públiques.

Vistos els preceptes anteriorment exposats,

RESOLC

*Primer*

En l’àmbit local, ampliar el termini màxim de la Resolució de 30 d’abril de 2024, de la Vicepresidència Segona i Conselleria de Servicis Socials, Igualtat i Vivenda, per la qual es convoquen, per a l’any 2024, subvencions per al finançament d’actuacions d’implementació i promoció dels objectius de desenrotllament sostenible de l’Agenda 2030, fins al dia 20 de desembre de 2024, sobre la base de l’article 32.1 de la Llei 39/2015, d’1 d’octubre, del procediment administratiu comú de les administracions públiques.

*Segon*

Ordenar la publicació de la present resolució en el *Diari Oficial de la Generalitat Valenciana*, de conformitat amb l’article 45 de la Llei 39/2015, d’1 d’octubre, del procediment administratiu comú de les administracions públiques.

*Tercer*

Tal com disposa l’article 23 de la Llei 39/2015, d’1 d’octubre, del procediment administratiu comú de les administracions públiques, contra la present resolució no es pot interposar cap recurs.

  

València, 13 de novembre de 2024

Susana Camarero Benítez

Vicepresidenta i consellera de Servicis Socials, Igualtat i Vivenda